
1. Contextul general al extinderii Uniunii Europene 


Schimbările majore petrecute în Europa de Est după 
căderea regimurilor totalitare-comuniste au determinat 
statele din această zonă să adopte modelul economiei de 
piață, văzând în Uniunea Europeană un sprijin şi 
acordând procesului de integrare în aceasta o importanţă 
majoră, care să conducă la redresarea şi relansarea lor 
din punct de vedere economic. 

România nu a făcut şi nu face excepţie de la această 
regulă, adoptând prin programele de guvernare din 
ultimii 14 ani măsuri care să conducă la îndeplinirea 
criteriilor de aderare de la Copenhaga, stabilindu-se 
traseul, momentul şi condiţiile aderării. 

După cum este cunoscut, negocierile de preaderare 
au fost începute în ianuarie 2000, stabilindu-se măsurile 
necesare de eficiență şi competitivitate şi, totodată, 
întărindu-se voința politică în favoarea aderării, acţio- 
nându-se pentru întărirea conştiinţei cetăţenilor români 
că au drepturi egale şi depline în Europa. 

Desigur, aceste evenimente deosebite în viața 
statelor noi eliberate de sub dominaţia comunistă, legate 
de integrarea lor în Uniunea Europeană nu ar fi fost 
posibile fără o decizie a oficialităților europene în 


privinţa extinderii Uniunii spre estul şi centrul Europei. 
Decidenţii europeni au manifestat un adevărat consens 
în ceea ce priveşte posibilitatea lărgirii acesteia, desigur 
într-un orizont de timp şi după îndeplinirea de către 
statele candidate a unor criterii bine definite 
(Copenhaga 1993). De remarcat este, de asemenea, 
faptul că, pe parcursul anilor 1990, însăşi Uniunea 
Europeană a făcut obiectul unor transformări de esență. 
Ea s-a găsit, pe de o parte, la finalul perioadei de 
tranziție al celui de-al doilea şi al treilea val de lărgire 
(Grecia 1981, Spania şi Portugalia 1985-1986), în plin 
proces de reunificare a Germaniei, cu eforturile 
financiare aferente, într-o conjunctură economică 
nefavorabilă propriilor ţări, precum şi în plină desfă- 
şurare a tratativelor pentru cel de-al treilea val de lărgire 
spre Nord (finalizate în 1995 prin aderarea Suediei, 
Finlandei şi Austriei). Pe de altă parte, Uniunea 
Europeană s-a aflat în fața unor priorități şi provocări 
legate de realizarea Pieței Unice Interne şi a Uniunii 
Economice şi Monetare. Aşa se explică şi anumite 
rețineri ale țărilor membre ale Uniunii Europene la 
ideile extinderii. Aceste reţineri au putut fi depăşite. 

Totuşi, procesul de lărgire, precum şi proiectele de 
creştere a coeziunii europene au însemnat costuri uriaşe, 
consecința fiind mărirea ponderii acordate criteriului 
costuri-beneficii în cadrul evaluărilor deciziilor politice 
care au urmat. 

Lărgirea spre Est a fost un subiect care s-a bucurat 
de o atenţie deosebită în mediile europene şi el rămâne 
şi astăzi extrem de disputat. Acest lucru este explicabil, 
întrucât condiţiile şi premisele lărgirii spre Est sunt total 
diferite față de cele precedente. lată câteva considerente 
din acest punct de vedere: 

- aderarea într-un interval redus de timp a unui 
număr foarte mare de state (11 țări din Europa Centrală 
şi de Est, inclusiv România, Bulgaria, Cipru şi Turcia), 
a necesitat şi necesită din partea U.E. eforturi foarte 
mari, concretizate în monitorizarea performanţelor 
țărilor candidate pentru îndeplinirea criteriilor de la 
Copenhaga, începerea simultană a negocierilor de 
aderare cu cei 11, precum şi eforturi financiare pentru 
susținerea procesului de tranziţie din ţările respective, 
respectiv a programelor de preaderare ale acestora; 

- situaţia particulară a ţărilor candidate, respectiv de 
țări în tranziţie cu o economie de piaţă în formare şi cu 
un sistem politic democratic tânăr (14 ani) a necesitat 
introducerea unor criterii bine definite ce trebuiesc 
îndeplinite de către candidaţi, indiferent de rezultatul 
negocierilor; 

- lipsa experienţei specifice participării la grupări 
integraționiste a noilor ţări candidate a condus la 
sugerarea de către Uniunea Europeană a participării la o 
astfel de grupare, anterior integrării, pentru a dobândi 
experiența necesară privind constrângerile şi beneficiile 
unor astfel de participări; 

- dacă extinderile anterioare s-au bazat pe criterii 
economice, legate deci de potenţialul economic al noilor 
membri (vezi primul val — aderarea Angliei, Irlandei şi 
Danemarcei) şi de reducerea concurenței dintre statele 
din Uniunea Europeană şi cele din afara acesteia, 
geopolitice, legate de atenuarea tensiunilor dintre 
Spania şi Anglia (al doilea val) sau pentru întărirea 
forței economice a Uniunii Europene (al treilea val — 
Austria, Suedia, Finlanda) şi nevoia de întărire a 
capacităţii concurenţiale a participanţilor la grupare față 
de S.U.A. şi Japonia, extinderile actuale s-au bazat în 
special pe deciziile politice. 

In 2000, comisarul european pentru lărgire, Giinther 
Verheugen, sublinia caracterul unitar al Europei şi 
ireversibilitatea extinderii spre Est “lărgirea Uniunii 
Europene este un proces ireversibil ... Nu vom lăsa 
Europa să fie divizată pe criterii politice, ideologice sau 
de altă natură”. 

Cadrul principal de gestiune al extinderii Uniunii 
Europene spre Est, conform analizei perioadei 1994- 
2004, făcute de Preston în publicaţia „Enlargement and 


Integration in the European Union” London 
Routlegle, 1997, scoate în evidență următoarele 
elemente: 


- statele candidate trebuie să accepte acquis commu- 
nitaire în întregime; nu este permisă derogarea perma- 


nentă de la nici un aspect al acquis-ului; 

- negocierile de aderare sunt concentrate aproape 
exclusiv asupra aspectelor practice legate de preluarea 
acquis-ului de către statul candidat; 

- problemele ce apar în caracterul divers mai pro- 
nunțat al unor grupări integraţioniste extinse sunt rezol- 
vate prin crearea unor noi instrumente ce se suprapun 
celor existente, mai degrabă decât printr-o reformă 
fundamentală care să elimine sau să atenueze inconsec- 
venţele instrumentelor existente; 

- noii membri sunt integrați în structura instituţi- 
onală comunitară pe baza unor adaptări progresive a 
acestora din urmă, cu promisiunea unei reforme mai 
cuprinzătoare după momentul extinderii; 

- se preferă negocierea cu grupuri de state care au 
deja relaţii strânse de colaborare între ele; 

- statele membre folosesc procesul de extindere 
pentru urmărirea propriilor interese şi externalizarea, pe 
o bază comună, a problemelor de pe plan intern. 

Diferiţi alți analişti susţin ideea că extinderea spre 
Est a generat un număr mare de abordări şi opinii, dar 
de esență rămâne trecerea de la abordarea statelor 
candidate din Est ca un grup compact, la tratarea 
fiecăruia ca o individualitate distinctă, cu efecte pozitive 
asupra ambilor parteneri. 

Printre factorii care au influenţat viziunea Uniunii 
Europene asupra extinderii se evidenţiază: gradul de 
pregătire a ţărilor candidate, implicaţiile extinderii 
asupra bugetului comunitar şi stadiul avansat de 
integrare în Uniunea Europeană. 

In urma analizelor efectuate s-a ajuns la concluzia 
că practic extinderea depinde de trei factori şi anume: 
pregătirea internă a statelor candidate, pregătirea 
internă a Uniunii Europene şi negocierile de aderare 
propriu-zise. 

In ceea ce priveşte ţara noastră, se poate afirma că 
se află într-o conjunctură specială, aderarea urmând să 
aibă loc la 3 ani după ultima extindere şi deci trebuind 
să obțină consensul celor 25 de membri ai Uniunii 
Europene. Această situație prezintă, e drept, unele 
avantaje, în sensul adaptării mai bine la exigenţele UE, 
dar şi dezavantaje. Este posibil să apară, din partea unor 
state din grupul celor 25, şi unele reţineri cu privire la 
acceptarea României sau la îndeplinirea de către ţara 
noastră a criteriilor de aderare. lată de ce trebuie abor- 
date cu multă responsabilitate toate aspectele legate de 
procesul de negociere şi de îndeplinirea criteriilor 
aderării de către toți factorii implicaţi în acest proces. 

În prezent, toată literatura de specialitate defineşte 
implicaţiile transferului de competență în materie de 
politică economică, de la nivel statal la cel supra- 
național, prin prisma fenomenului de europenizare. 
După Rafaelli, europenizarea este un “proces de 
construire, diseminare şi instituţionalizare, formală şi 
informală, a regulilor, procedurilor, paradigmelor de 
politică economică, know-how, convingeri şi valori 
comune definite şi consolidate în logica procesului 
decizional al Uniunii Europene care fac obiectul 
integrării lor în logica proceselor decizionale, 


Autorul: general de brigadă dr. Traian PIGUI, şeful Direcției Domenii şi Infrastructuri, a publicat lucrări şi 
articole, cu o tematică circumscrisă specialității domniei sale (doctorat în ştiinţe economice), precum şi apărării şi 


securității naționale, regionale şi globale. 

discursului, structurilor politice şi instituționale şi 
politicile economice naţionale ale statelor membre”. 
Potrivit acestui concept, modelul european de 
guvernare economică se extinde şi afectează atât ţările 
membre cât şi ţările candidate (deci şi România), în 
sensul impunerii unor modele, norme şi politici 
comunitare, cu implicaţii importante asupra politicilor 


naționale şi a cadrului instituţional de adoptare şi 
aplicare al acestora. Criteriile de aderare adoptate la 
Copenhaga se constituie ca principal instrument al 
europenizării şi un factor important în adaptarea 
politicilor economice, administrative, juridice etc. la 
cele comunitare. 


2. Costuri şi beneficii ale integrării în Uniunea Europeană 


Aceste schimbări presupun de bună seamă costuri 
pentru fiecare stat candidat, dar şi beneficii care vor fi 
însemnate în măsura în care se va ajunge la un grad 
ridicat de compatibilitate. 

Principalele transformări la nivel economic şi 
politic au fost rezumate de Preston în lucrarea 
prezentată anterior astfel: 


o] Impact direct Impact indirect 


- eliminarea barierelor 
comerciale; 

-aplicarea criteriilor 
comunitare în materie de 
concurenţă; 

- implementarea 
instrumentelor PAC în 
agricultură; 

- accesul la fondurile 
structurale 

- prevalența dreptului 
comunitar asupra celui 
național; 

- aplicabilitatea directă a 
legislaţiei comunitare; 

- modificarea Constituţiei 
şi a statutului 
constituțional al 
Parlamentului naţional ; 
- prezentarea şi 
participarea la procesul 
decizional comunitar. 


- reorientarea fluxurilor 
comerciale; 

- restructurarea 
industrială şi agricolă; 
- implicații în plan 
regional; 

- aderarea la criteriile 
de convergență pentru 
U.E.M. (Maastricht) 


- reorientarea politicii 
externe; 

-modificarea modului 
de elaborare şi punere 
în practică a politicilor 
guvernamentale; 

- apariţia de noi 
modele de 
reprezentare a 
intereselor la nivelul 
societății. 


Aceste transformări presupun şi costuri în mod 
deosebit în perioada preaderării care pot fi grupate 
(categorisite) astfel: 

= costuri de adoptare a normelor şi politicilor 

europene (acquis-ul comunitar) respectiv, 
costuri pentru: crearea sau modificarea cadrului 
instituțional de aplicare a acestora, de formare a 
resurselor umane din aceste structuri, de asumare 
a obiectivelor comunitare de politică economică; 
= costuri legate de respectarea şi implementarea 
standardelor definite de normele şi politicile 
europene, respectiv costuri pentru modernizarea 
infrastructurii de transport, standarde de muncă şi 
protecție socială, protecția consumatorilor, stan- 
darde de moduri şi calitate, dar şi costuri derivate 


din procesul de liberalizare a 
mărfurilor, serviciilor, persoanelor 
lurilor; 

= costuri legate de modernizarea economiei 
pentru a putea satisface cerințele impuse în 
Uniunea Europeană şi pentru a face față 
presiunilor concurențiale din interiorul acesteia. 
Aici se includ costurile legate de modernizarea 
capacităţilor de producţie din sectoarele 
economiei, mai puţin cele pentru modernizarea 
echipamentelor de producţie. 


circulației 
şi capita- 


După cum se poate observa, cuantumul costurilor şi 
implicit efortul pe care ţara noastră trebuie să-l facă este 
direct legat de decalajele existente între standardele 
economice atinse la noi şi cele ale statelor Uniunii, 
precum şi între structurile instituționale şi politicile 
economice existente la noi şi cele ale modelului 
european. Efortul are însă drept rezultat o accelerare a 
proceselor de reformă, adoptarea unor măsuri în vederea 
creşterii economice şi implicit a creşterii competitivităţii 
firmelor românești. 

Principalele beneficii ale aderării țării noastre la 
Uniunea Europeană constau în: 

= suplimentarea şi diversificarea resurselor 

financiare, prin accederea ţării noastre la 
fondurile structurale şi la cele de coeziune; 

= beneficii derivate din statutul de membru, prin 

participarea la piaţa unică, la uniunea economică 
şi monetară precum şi printr-o mai substanţială 
susținere a intereselor naţionale prin participarea 
la instituţiile Uniunii Europene; 

= accelerarea reformelor şi susținerea tranziției 

prin furnizarea elementelor pentru definirea 
politicilor economice naționale, asistența 
tehnică acordată de Uniunea Europeană tării 
noastre în diferite domenii fiind benefică în toată 
această perioadă. 


Țara noastră urmăreşte să îndeplinească criteriile de 
la Copenhaga pentru a putea avea o economie de piață 
funcțională capabilă să facă față competiției în cadrul 
uniunii, în acest sens fiind concentrate toate eforturile 
organelor şi organismelor implicate. 

Privind la nivel macro-economic raportul de 
evaluare  costuri-beneficii conduce la următoarele 


Integrarea României în Uniunea Europeană în anul 
2007 va aduce fără îndoială o serie de avantaje atât în 


plan economic cât şi în celelalte sectoare, dintre acestea 
şi cel mai important fiind dat de gradul de deschidere a 
economiei către restul lumii, respectiv ponderea impor- 
turilor şi exporturilor de bunuri şi servicii în PIB. 
Studiile arată că acesta va creşte treptat de la 76% la 
peste 100% în anul 2015, având ca efect creşterea 
fluxurilor de investiţii străine către ramurile economiei 
româneşti, creşterea capacităţii de acoperire a nece- 
sarului de finanțare externă a deficitelor interne, creş- 
terea fluxurilor bilaterale de forță de muncă şi implicit 
creşterea productivității muncii ca urmare a transferului 
de tehnologie şi de fonduri structurale destinate 
dezvoltării. 


efecte directe ale procesului de integrare: 

Costuri: 

- cota de participare la programele europene; 

- investiții obligatorii; 

- renunțări — rezultate din afectarea partenerilor 
sau din posibile penalități; 

Beneficii: 

- fluxuri monetare sporite; 

- facilitarea accesului la programe, 
circulaţia forței de muncă; 

- creşterea gradului de integrare a sistemului socio- 
economic românesc în cel european; 

- creşterea competitivităţii. 


comer, 


NOTE DE FINAL 


r eR i : ER Jo gs P i 
Günter Verheugen — comisar european responsabil cu probleme legate de lărgirea Uniunii Europene, în alocuțiunea 
susținută în fața Parlamentului European în octombrie 2000. 


PROPUNERI 


Dată fiind complexitatea procesului de integrare în Uniunea Europeană, nu numai pentru țara 
noastră, ci pentru toate ţările continentului care doresc acest lucru, este bine ca etapele, exigenţele, 
criteriile şi obiectivele integrării să facă obiectul unor activități speciale, astfel încât toată lumea să fie 
în cunoştinţă de cauză şi să înţeleagă foarte bine ce anume presupun astfel de eforturi. De aceea, 
considerăm că, în cadrul Universității Naționale de Apărare, ar putea fi deschise unele cursuri 
(seminarii) opționale prin care cadrele şi studenții să fie angajaţi efectiv atât în cunoaşterea acestui 
proces, cât şi în analiza profundă a implicaţiilor sale în domeniul apărării şi securității naţionale. În 
cadrul Centrului de Studii Strategice de Apărare şi Securitate, problematica implicaţiilor integrării 
europene în domeniul securității şi apărării ar putea fi abordată multilateral şi evaluată în permanenţă, 
atât conceptual cât şi practic-aplicativ. 


COLOCVIU STRATEGIC este o publicaţie a Centrului de Studii Strategice de Apărare şi Securitate ce include 
rezumate ale temelor de cercetare ştiinţifică, conferinţelor, simpozioanelor, seminariilor, meselor rotunde, opinii şi 
puncte de vedere ale unor personalităţi de marcă din armată şi societate, din țară şi străinătate, implicate în cercetarea 
ştiinţifică din domeniul securității. 

